recursal/SuperWikiNEXT-32B huggingface dataset:
| মনোবিজ্ঞান |
| --- |
| বিষয়ক ধারাবাহিকের একটি অংশ |
|  |
| * রূপরেখা
* ইতিহাস
* উপক্ষেত্রসমূহ
 |
| মৌলিক মনোবিজ্ঞান
* অস্বভাবী
* আচরণগত বংশাণুবিজ্ঞান
* জৈব
* সংজ্ঞানাত্মক/সংজ্ঞানবাদ
* তুলনামূলক
* আন্তঃসাংস্কৃতিক
* সাংস্কৃতিক
* প্রভেদমূলক
* বিকাশমূলক
* বিবর্তনীয়
* পরীক্ষামূলক
* গাণিতিক
* স্নায়ুমনোবিজ্ঞান
* ব্যক্তিত্ব
* ইতিবাচক
* পরিমাণবাচক
* সামাজিক
 |
| ফলিত মনোবিজ্ঞান
* Critical
* Psychometrics
* Applied behavior analysis
* Clinical
* Community
* Consumer
* Counseling
* Educational
* Environmental
* Ergonomics
* Forensic
* Health
* Humanistic
* শিল্প ও সাংগঠনিক
* Interpretive
* Legal
* Medical
* Military
* Music
* Occupational health
* Political
* Religion
* School
* Sport
* Traffic
 |
| তালিকা
* Disciplines
* Organizations
* Psychologists
* Psychotherapies
* Publications
* Research methods
* Theories
* Timeline
* Topics
 |
|  |
| * দে
* স
 |

**ধর্মের মনস্তত্ব** গঠিত হয় মনস্তাত্ত্বিক প্রক্রিয়ার প্রয়োগ এবং গঠনমুলক ফ্রেমওয়ার্ক নিয়ে যা ধর্মীয় ঐতিহ্যকে ধার্মিক ও নিধার্মিক উভয় দিক থেকেই বিচিত্র ভাবে বিবেচনা করে। 

ধর্মের মনস্তত্ববিদরা তিনটি মেজর প্রজেক্টে ধর্ম নিয়ে গবেষণা করেন।

১) পদ্ধতিগত বর্ণনা, বিশেষ করে ধর্মীয় বিষয়বস্তু, ধর্মের আচরণ, অভিজ্ঞিতা এবং অভিব্যক্তি নিয়ে;

২) মানবজাতির সুচনার যে ইতিহাস তাতে ধর্মের প্রভাবের যে ব্যখ্যা তা নিয়ে;

৩) ধর্মীয় মনোভাব ও আচরণের জন্য সমাজ ও ব্যক্তিতে কি প্রভাব পরে তার মানচিত্র তৈরী নিয়ে। ১৯ শতকের শেষের দিকে ধর্মীয় মনস্তত্বের স্ব সচেতনীয় মুলনীতির উথ্থান ঘটে। কিন্তু এই তিনটি কাজ নিয়ে ইতিহাসে অনেক শতক পূর্ব থেকে আলোচনা চলে আসছে।

উইলিয়াম্মের মনোবিজ্ঞানীরা তিনটি বড় প্রকল্প অনুসরণ করেন:

১.কাজটির স্বাভাবিক ভাবেই গবেষণা,বিশেষ অভিব্যক্তি, বিষয়বস্তু, মনোভাব, অভিজ্ঞতা নিয়ে মূলত ম্যাপিং করা হয়

২.পৌরাণিক-ধারণার ব্যাখ্যা, মানব জাতির ইতিহাসে এবং ব্যক্তিজীবনে, ধর্মের প্রভাব এবং বৈচিত্র্যকে নিয়ে সাধারণত বিবেচনা করা হয়।

ধর্মের ভূমিকা নিয়ে হাইপোথিসিস
------------------------------

আধুনিক বিশ্বে ধর্মের ভূমিকা নিয়ে তিনটি প্রধান হাইপোথিসিস আছে।

### ধর্মনিরপেক্ষীয়করণ

ধর্মনিরপেক্ষীয়করণ হাইপোথিসিস বলে যে; বিজ্ঞান ও প্রযুক্তি ধর্মের জায়গা নিয়েছে। ধর্মনিরপেক্ষতার মতে রাজনীতি, নীতিশাস্ত্র এবং ্ঞান থেকে ধর্মের আলাদা করা উচিত। টেইলর বর্ণনা করেছেন যে, ধর্মনিরপ্রথমতা; ধর্মীয় বিশ্বাসে যৌক্তিকতা, বৈচিত্র্য ও শ্রেষ্ঠতাকে প্রত্যাখান করে।

তথ্যসূত্র
---------

1. ↑  Wulff, D. M. (2010). Psychology of Religion. In D. A. Leeming, K. Madden, & S. Marian (Eds.)মানুষের*cyclopedia of Psycholog*মূলত *y and Religion* (pp. 732–735). New York; London: Spr
2. ↑  Gill, R. (২০০১)। "The future of religious participation and belief in Britain and beyond"। R. K. Fenn। *The Blackwell companion to the sociology of religion*। Oxford: Blackwell। পৃষ্ঠা 279–291। আইএসবিএন 978-0-631-21241-6। সংগ্রহের তারিখ ২৫ এপ্রিল ২০১০।
3. ↑  Taylor, C. (২০০৭)। A secular age। Cambridge, MA: Belknap। আইএসবিএন 978-0-674-02676-6। সংগ্রহের তারিখ ২৫ এপ্রিল ২০১০।
**চিন্দোড়ি লীলা** (১৯৪৩ - ২১শে জানুয়ারী ২০১০) ছিলেন একজন ভারতীয় মঞ্চ এবং চলচ্চিত্র অভিনেত্রী, রাজনীতিবিদ এবং সাহিত্যিক। ভারতীয় শিল্পকলায় তাঁর অবদানের জন্যে ভারত সরকার তাঁকে ১৯৮৮ দেশের চতুর্থ সর্ব্বোচ্চ পুরস্কার পদ্মশ্রী দ্বারা ভূষিত করেছিল।

ব্যক্তিগত জীবন
--------------

চিন্দোড়ি লীলা ১৯৪৩ সালে কর্ণাটকের দেবাঙ্গেরেতে পেশাদার থিয়েটার শিল্পীদের এক পরিবারে জন্মগ্রহণ করেছিলেন। তাঁর বাবা চিন্দোড়ি বীরাপ্পা ১৯২৮ সালে কে.বি.আর. নট্ট কোম্পানী প্রতিষ্ঠা করেছিলেন। লীলা মাত্র আট বছর বয়সে প্রথম মঞ্চে অভিনয় করেছিলেন, শিবযোগী সিদ্ধারাম (১৯৫১) নাটকে শিশু সিদ্ধরামের ভূমিকায়।
লীলা হার্ট অ্যাটাকের শিকার হন এবং ২০১০ সালের ১৮ই জানুয়ারী করোনারি আর্টারি বাইপাস সার্জারি অপারেশন হয় তাঁর। তিন দিন পরে ২১ জানুয়ারী তাঁর মৃত্যু হয়। দেবাঙ্গেরেতে পারিবারিক বাসভবনে শেষকৃত্য সম্পন্ন হয় লীলার।

কর্মজীবন
--------

১৯৬০ থেকে ১৯৭৫-এর মধ্যে, কর্ণাটকের প্রায় প্রতিটি শহরে হাজার হাজার বার মঞ্চস্থ হওয়া '*হলি হুগুডি'* নাটকের নামভূমিকায় এক গ্রাম্য বালিকার চরিত্রে অভিনয়ের মাধ্যমে লীলা জনপ্রিয়তার শীর্ষে ওঠেন। পরবর্তী বছরগুলিতে *শকুন্তলা*, *লঙ্কাদহন*, *মাতঙ্গা কন্যা*, *হেমারেডি মালাম্মা*, *গুণসাগরী*, *বীর বভ্রূবাহন*,*বেলী বাঙ্গারা* ইত্যাদি থিয়েটারে তাঁর অভিনয় কন্নড় দর্শকদের মোহিত করে রাখে। আরও পরে, লীলার অভিনীত আরও দুটি মঞ্চসফল নাটক হল *পোলিশানা মাগালু* এবং *ধর্মদা দৌর্জন্য*। পোলিশানা মাগালু নাটকটি ৪৫০০ বার অভিনীত ও প্রদর্শিত হয়ে গিনেস বুক অফ ওয়ার্ল্ড রেকর্ডে নথিভুক্ত রয়েছে।

লীলা ২০০০ সালে কর্ণাটক সরকারের সহায়তায় তাঁর *কিত্তুরু চেন্নামা*, *টিপু সুলতান* এবং *জগজ্যোতি বাসবেশ্বর* নাটক উপস্থাপনের জন্য যুক্তরাজ্য ও মার্কিন যুক্তরাষ্ট্র ভ্রমণ করেছিলেন। ১৯৭৭ সাল থেকে তিনি তাঁর পারিবারিক নাটক সংস্থা কে.বি.আর. কোম্পানির হাল ধরেন এবং তিন দশক ধরে এই দায়িত্ব পালন করেছেন। তাঁর নিজের শহর দেবাঙ্গেরেতে তিনি চিন্দোড়ি লীলা কলাক্ষেত্র স্থাপন করেছেন এবং বেলাগাভিতে তিনি চিন্দোড়ি লীলা রঙ্গমন্দির এবং কন্নাড সংস্কৃতকলা কেন্দ্র প্রতিষ্ঠা করেছেন। ১৯৯১ থেকে ১৯৯৫ অবধি লীলা কর্ণাটক নাটক অকাদেমির সভাপতি ছিলেন।
এছাড়া তিনি একটি মেয়াদে বা ৬ বছরের জন্যে কর্ণাটক বিধানসভার সদস্যও ছিলেন।
তিনি *কিত্তুর চেন্নামা*, *গালী গোপুরা*, *কৃষ্ণদেবরায়* এবং *শরণপঞ্জা*র মতো ছবিতে অভিনয় করেছিলেন। তিনি অন্ধ সংগীতশিল্পী পঞ্চাশরী গাওয়াইয়ের বিষয়ে *হংসলেখা* নামে একটি চলচ্চিত্র প্রযোজনা করেছিলেন, যেটি অসংখ্য কেন্দ্রীয় সরকার ও রাজ্য পুরস্কার জিতেছিল। তিনি আরজেএসের রবীন্দ্রকলাক্ষেত্রের শিশুদের "হাস্য কালাহ" নাটকে অভিনয়ের জন্যে প্রশিক্ষণও দিয়েছেন।

সম্মাননা ও স্বীকৃতি
-------------------

থিয়েটার এবং মঞ্চাভিনয়ে তাঁর অবদানের জন্যে লীলা বহু পুরস্কার লাভ করেছেন। উল্লেখযোগ্য কিছু পুরস্কার হলঃ

* কর্ণাটক সরকার দ্বারা প্রদত্ত রাজ্যোতসব পুরস্কার, ১৯৮৫
* কর্ণাটক নাটক অকাদেমি পুরস্কার, ১৯৯৪
* কর্ণাটক সরকার দ্বারা প্রদত্ত গুবি বীর্ণা পুরস্কার, ২০০৩
* সংগীত নাটক অকাদেমি পুরস্কার
* পদ্মশ্রী পুরস্কার, ১৯৮৮

তথ্যসূত্র
---------

1. ↑  Prakash Upadhyaya, Chindodi Leela's condition is critical  আর্কাইভইজে আর্কাইভকৃত ৮ জুলাই ২০১২ তারিখে *One India*. Retrieved on 22 January 2010.
2. 1 2  "Karnataka theatre personality Chindodi Leela dead"। India Times। ২২ জানুয়ারি ২০১০। ২৭ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১০।
দুমাল্লা পরিহিত শিখ ব্যাক্তি
**দুমাল্লা** হল এক ধরনের পাগড়ি যা ভারতের শিখ ধর্মাবলম্বী ব্যাক্তিরা পরিধান করেন। **দু** শব্দের অর্থ দুটি এবং **মাল্লা** শব্দের অর্থ কাপড় এই দুই শব্দের মিলনে দুমাল্লা শব্দের সৃষ্টি। সাধারণত দুটি কাপড় ভাঁজ করে এই বিশেষ প্রকার পাগড়িটি প্রস্তুত করা হয়। দুমাল্লা বিভিন্ন আকার ও রঙের হয়।

উৎপত্তি
-------

দুমাল্লা পাগড়ির উৎপত্তি হয়েছে গুরু গোবিন্দ সিং-এর কনিষ্ঠ পুত্র ফতেহ সিং -এর আমল থেকে। শিখ গুরুরা দুমাল্লা পরিধান করতেন এবং তাদের দেখে অন্যান্য শিখেরা দুমাল্লাকে পরিধান হিসাবে গ্রহণ করে।

দুমাল্লার প্রকারভেদ
-------------------

### আধুনিক পদ্ধতি

দুমাল্লা পরিধানের আধুনিক পদ্ধতিতে সাধারণত চুল পেঁচিয়ে একটি খোপা তৈরি করে পাগড়ির ভিত্তি গোঁড়া প্রস্তুত করা হয় এবং তারপর একটি কাপড় দিয়ে ঢেকে দেওয়া হয়। এটি সাধারণত এমনভাবে বাঁধা হয় যে প্রথম স্তরটি একটি তির্যক মোড়কে ডান কানকে আবৃত করে দিয়ে বাম দিকের কপালের উপরের অংশের দিকে যায় এবং একইভাবে বাম কানকে আবৃত করে দিয়ে ডান দিকের কপালের উপরের অংশের দিকে যায়, তৃতীয় ভাঁজটি ভ্রুর উপরের অংশ জুড়ে একটি অনুভূমিক মোড়কে ডান কান থেকে মুখমণ্ডলের উপরের যায়। পাগড়ির বাকি অংশটি তৃতীয় মোড়কের মতো একই পদ্ধতি অনুসরণ করে বাঁধা হয়। তৃতীয় মোড়কটি প্রতিটি অতিরিক্ত মোড়কের উপরে মোড়ানো হয় যতক্ষণ না এটি পাগড়ির শীর্ষে পৌঁছায় এবং এরপর অতিরিক্ত কাপড়টি বিদ্যমান মোড়কে আটকে দিয়ে পাগড়ি সম্পূর্ণ করা হয়।

### চাঁদ তোরা

এটি একটি যোদ্ধা শৈলীর পাগড়ি যা শিখরা যুদ্ধে সময় পরতেন। চাঁদ তোরা শব্দের *চাঁদ* একটি ধাতব প্রতীক যা একটি অর্ধচন্দ্রাকার তলোয়ার এবং একটি দ্বিধারী তরোয়াল নিয়ে গঠশা। এই ধাতব প্রতীককে *তোরা* -র সাহায্যে পাগড়ির সামনের অংশে স্থিত রাখা হয়। *তোরা* হল হাতে বোনা একটি ধাতব চেন যা পাগড়ির মধ্যে বাঁধা থাকে। এটি অস্ত্রের আঘাত থেকে মাথা রক্ষা করে।

### গোল

"গোল" মানে গোলাকার এবং তাই এই গোলাকার দুমাল্লাকে *গোল দস্তার* বলা হয়। তির্যক মোড়কের পরিবর্তে এই পাগড়িটি মাথার চারপাশে বেঁধে দেওয়া হয় এবং প্রতিটি মোড়ক শেষ অবধি যায়। এটি সাধারণত সবচেয়ে সহজ প্রকারের দুমাল্লা মূলত দমদমি তকসালের নেতাদের দ্বারা এটি জনপ্রিয় হয়েছিল।

তথ্যসূত্র
---------

1. ↑  Singh, Pashaura; Fenech, Louis E. (মার্চ ২০১৪)। "Taksals, Akharas, and Nihang Deras"। *The Oxford Handbook of Sikh Studies*। Oxford Handbooks, OUP Oxford, 2014। পৃষ্ঠা 378। আইএসবিএন 9780191004117। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Singh, Nirdr (১৯৯৮)। *The Fighting Traditions and Fighting Arts of the Traditional Sikh Warriors the Beloved of Guru Gobind Singh Ji the Akali Nihangs* (2nd সংস্করণ)। Budha Dal and Tarna Dal। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লিওনা ভিকারিও দ্য কুইন্টানা রু
**লিওনা ভিকারিও দ্য কুইন্টানা** (জন্ম: ১০ এপ্রিল, ১৭৮৯ - মৃত্যু: ২৪ আগস্ট, ১৮৪২) মেক্সিকো সিটিতে জন্মগ্রহণকারী মেক্সিকোর স্বাধীনতার যুদ্ধের প্রমিলা সমর্থক ছিলেন। নিজ বাসগৃহ মেক্সিকো সিটিতে অবস্থান করে গোয়েন্দা কার্যক্রম পরিচালনা করতেন। এছাড়াও বিচ্ছিন্নতাবাদী আন্দোলনে অর্থ সরবরাহ করতেন **লিওনা ভিকারিও**।

ব্যক্তিগত জীবন
--------------

লিওনা ভিকারিও দ্য কুইন্টানা তীর্থ ও মন্দির
খুব ছোট অবস্থায় বাবা-মাকে হারিয়ে অনাথ হন। এরপর তিনি কাকার সান্নিধ্যে বড় হন। ভিকারিও আন্দ্রেজ কুইন্টানা রু'র সাথে স্বাক্ষাৎ করেন ও স্বাধীনতা আন্দোলনে সহযোগিতা করার সিদ্ধান্ত নেন। তিনি বার্তাবাহকের ভূমিকায় অবতীর্ণ হন, সামরিক কৌশল শেখান, অর্থের যোগান ও চিকিৎসা সামগ্রীসহ সকল ধরনের সহযোগিতা করেন।

১৮১৩ সালে সরকারের বিরুদ্ধে অভ্যুত্থানে অংশগ্রহণের অভিযোগে তাকে গ্রেফতার করা হয়। আত্মগোপন থেকে আটক করার পর তাকে কারাগারে প্রেরণ করা হয় ও তার সকল সহায়-সম্পদ বাজেয়াপ্ত করা হয়। সহকর্মী আন্দ্রেজ কুইন্টানা রু'র সাথে পরিণয় সূত্রে আবদ্ধ হন তিনি। মেক্সিকো সিটির ইন্ডিপেন্স কলামের কাছে তাদের উভয়কে সমাহিত করা হয়েছিল।

সম্মাননা
--------

তৎকালীন রাষ্ট্রপতি এন্টনিও লোপেজ দ্য সান্তা আন্না বিশেষ কমিশনের আদেশ বলে লিওনা ভিকারিওকে 'পিতৃভূমির মিষ্ট মাতা'রূপে আখ্যায়িত করেন। আগস্ট, ১৮৪২ সালে তার মৃত্যুর একদিন পর মেক্সিকো সিটিতে সমাহিত করা হয়। একমাত্র বেসামরিক মহিলা হিসেবে তাকে রাষ্ট্রীয় মর্যাদায় সমাহিত করা হয়েছিল।

ফেব্রুয়ারি, ২০০০ সালে মেক্সিকোর স্বাধীনতা লাভের দুইশত বছর উদযাপনের সাত মাস পূর্বে মেক্সিকোর লেখক কার্লোস পাসকুয়েল লা ইনসার্জেন্টা নামীয় উপন্যাস প্রকাশ করেন। এতে মিশ্রভাবে ঐতিহাসিক ঘটনাগুলো তুলে ধরা হয়েছে। স্পেনীয় সাম্রাজ্যের বিপক্ষে মেক্সিকোর স্বাধীনতা লাভ ও লিওনা ভিকারিওসহ অন্যান্য ব্যক্তিদের সম্পর্কে অনেকগুলো অজানা কাহিনী এ উপন্যাসে বিবৃত হয়েছে।

মেক্সিকো সিটির ঐতিহাসিক কেন্দ্রস্থল রিপাবলিকা দ্য ব্রাসিল ও রিপাবলিকা দ্য নিকারাগুয়ার প্রান্তে অবস্থিত একটি প্লাজায় লিওনা ভিকারিও'র আবক্ষ মূর্তি রয়েছে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২০ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  অজানা প্যারামিটার `|autor=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য); অজানা প্যারামিটার `|fechaacceso=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); অজানা প্যারামিটার `|título=` উপেক্ষা করা হয়েছে (`|title=` ব্যবহারের পরামর্শ দেয়া হচ্ছে) (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ফাইন্ড এ গ্রেইভে লিওনা ভিকারিও (ইংরেজি)
ঠকুরি জাতির অঞ্চল
**ঠকুরি** ( নেপালি: ठकुरी ) বা ঠাকুরি রা হল নেপালের একটি রাজকীয় উপজাতি। এই সম্প্র‌দায় ঐতিহাসিক শাসক শ্রেণী যেমন বাইসি এবং চৌবিসি রাজত্বের গ্রেট খাসা মাল্লা শাসকদের বংশধরদের নিয়ে গঠিত। নেপালের প্রাক্তন রাজপরিবারও এই উপজাতির অন্তর্ভুক্ত।

ব্যুৎপত্তি
----------

নেপালি সমাজবিজ্ঞানী হরকা বাহাদুর গুরুং উল্লেখ করেছেন যে *ঠাকুরি* হল হিন্দি শব্দ *ঠাকুরের* নেপালি সংস্করণ যার অর্থ 'সম্পত্তির মালিক'।  নেপালের ঠাকুররাও বাইসি এবং চৌবিসি রাজত্বের সময় থেকে উত্তরাধিকারসূত্রে কিছু অঞ্চলের মালিকানা পেয়েছিলেন এবং *ঠাকুরাই* শব্দটির মাধ্যমে আসলে প্রাপ্ত জায়গীর বা জমিদারীকে বোঝানো হয়।

উৎপত্তি
-------

ঠকুরীরা ঐতিহ্যগতভাবে শাসক ও যোদ্ধা শ্রেণী হতে উদ্ভুত। তারা দাবি করে যে তারা প্রাচীন রাজকীয় বংশোদ্ভূত।  ঠাকুররা একটি উচ্চ-সামাজিক-রাজনৈতিক গোষ্ঠী যা খাস, মাগার এবং সম্ভবত ভারতীয় রাজপুত অভিবাসীদের আন্তঃবিবাহের মাধ্যম থেকে উদ্ভূত বলে মনে করা হয়।  ১৮৫৪ সালের মুলুকি আইন (আইনি সংহিতা) অনুসারে *রাজপুত* শব্দ দ্বারা ঠাকুরদের বোঝায়।  অনেক ইতিহাসবিদ দাবি করেছেন যে রাজপুত বংশোদ্ভূত হওয়ার তত্ত্বটি নেপালের বিভিন্ন শাসক পরিবার রাজনৈতিক উদ্দেশ্যে ব্যবহার করেছিল।  স্কটিশ সমসাময়িক ইতিহাসবিদ ফ্রান্সিস বুকানন-হ্যামিল্টনের মতে, গোর্খা রাজ্যের ঠাকুরী শাহ রাজবংশ  এবং নেপাল রাজবংশ দাবি করে যে তারা চিত্তোর রাজপুতদের বংশোদ্ভূত। কিন্তু আসলে তারা মাগার উপজাতির বংশধর।  ঐতিহাসিক হ্যামিল্টন আরও বলেছেন যে চিত্তোর রাজপুতদের বংশধর হওয়ার তাদের দাবী আসলে একটি নিছক কল্পকাহিনী। ইতিহাসবিদ মহেশ চন্দ্র রেগমি দাবি করেছেন যে "নেপালের প্রতিটি শাসক রাজবংশ ভারতের সুপরিচিত রাজবংশের সাথে তাদের বংশের সংযোগ স্থাপনের চেষ্টা করেছে।"  গোর্খার ঠাকুরী শাহ শাসকদের একজন,  রাজা রাম শাহ উদয়পুরের রানাদের সংগে তার আত্মীয়তার সম্পর্ককে স্বীকৃতি দেওয়ার চেষ্টা করেছিলেন।

সমাজ
----

ঠাকুরিরা আভিজাত্য, উচ্চ সামাজিক আচার ও রাজনৈতিক মর্যাদার অধিকারী।  ঠাকুরিরা রাজনৈতিক ও সামাজিকভাবে অন্যান্যদের তুলনায় অগ্রসর শ্রেনী হিসাবে পরিচিত ছিল।  ঐতিহ্যগতভাবে, ঠাকুরদের প্রধান পেশা ছিল সরকারী কাজ দেখাশোনা, কৃষিকাজ এবং সামরিক বাহিনীতে সৈন্য হিসাবে যোগদান।  ঠাকুর ঐতিহ্যগতভাবে শাসক ও যোদ্ধা শ্রেণীর অন্তর্ভুক্ত।  রাজধানী শহরের কিছু অভিজাত পরিবার ছাড়া অধিকাংশ ঠাকুরই পশ্চিম নেপালের কৃষিজীবী।  ব্রাহ্মণ পিতা এবং ঠকুরি মায়ের থেকে জন্ম নেওয়া সন্তানদের "হামাল" নামে একটি নতুন বর্ণে শ্রেণীবদ্ধ করা হয়।

ঠাকুর পরিবার ও রাজবংশ
---------------------

গোর্খা রাজ্য শাসণকারী *শাহ* রাজবংশ এবং পরবর্তীকালের নেপাল রাজ্য ঠাকুরদের রাজবংশের অন্তর্গত। 

এছাড়াও দারচুলা ( দেথালা, উকু, নেপাল গ্রাম) অঞ্চলের পাল ঠাকুরিরা এবং নেপালের দোটি জেলার কাতুরি রাজারা ঠাকুরদের রাজবংশের অন্তর্গত।

তথ্যসূত্র
---------

1. 1 2  Gurung 1996।
2. 1 2 3 4 5 6 7 8 9 10 11  Dharam Vir 1988।
3. ↑  Sharma 2004।
4. ↑  Nagendra Kr Singh 1997।
5. 1 2  Hamilton 1819।
6. 1 2  Mahesh Chandra Regmi 1976।
7. ↑  Katyuri kings 1988।
8. ↑  Askot 1988।
তাওহীদী ঈমানের সংজ্ঞাঃ
(ক) ‘‘তাওহীদ’’ (توحيد‎ ) আরবি শব্দ। তাওহীদ শব্দম্্্লূ ﻮﺡ ﺩ এর ক্রিয়া বাচক বিশেষ্য (ﻤﺻﺪﺭ)। ইহার আভিধানিক অর্থ ‘‘একত্ববাদ’’ অথবা একত্বের প্রমাণ’’ । এই জন্য ‘‘একত্ব’’ বুঝাইতে এই শব্দটি প্রয়োগ করা হয়। 
ইহার দ্বারা এই অর্থ ও হয় যে, আল্লাহ ব্যতীত অন্য কোন কিছু ইবাদতের যোগ্য হইতে পারেনা এবং আল্লাহর কোন অংশীদার নাই। ইহার অর্থ এমনও হইতে পারে যে, আল্লাহ তাঁহার সত্তায় এক, একক এবং ইহার এই অর্থও হইতে পারে যে, আল্লাহই একমাত্র অস্তিত্ববান ও প্রকৃত (সত্য), অবশিষ্ট সৃষ্টিকুলের প্রতিটি বস্তুর অস্তিত্ব ধারণা যোগ্য। 
তাওহীদের সহজ সরল অর্থ এই হইতে পারে যে, আল্লাহ ব্যতীত কোন মাবুদ নাই’’। (বিস্তারিত ইসলামী বিশ্বকোষ, ১২তম খন্ড, ইসলামিক ফাউন্ডেশন বাংলাদেশ, পৃ®ঠা ৯৭)

```
পরিভাষায় তাওহীদের সংজ্ঞা 
```

আল্লাহর জাতকে শিরক ও তাশবীহ হতে সম্পূর্ণ পবিত্র বলে মনে করা এবং তাঁর জাতের পূর্ণ এককতায় ও অনন্যতায় বিশ্বাস করা এবং উলুহিয়্যাত তথা মাবুদ বা উপাস্য হওয়ার গুণটিকে একমাত্র তাঁর জন্যেই নির্ধারিত ও নির্দিষ্ট বলে আকিদাহ পোষণ করাকেই তাওহীদ বলে। (সূত্রঃ ফাতাওয়ায়ে সিদ্দিকীন (১-৪ খন্ড) কুরআন হাদীস রিসার্চ সেন্টার (ফুরফুরার গবেষণা প্রতিষ্ঠান) ইশাআতে ইসলাম কুতুব খানা (ফুরফুরার প্রকাশনা প্রতিষ্ঠান প্রকাশকাল শাবান ১৪২০ হিজরী; পৃ : ৭৫) 

```
(খ) ‘তাওহীদ  (توحيد)  শব্দটি আরবী ‘‘ওয়াহাদা  (وحده)  ক্রিয়ার মূল থেকে নিষ্পন্ন যার অর্থ ‘এক হওয়া’, ‘একক হওয়া’ বা ‘অতুলনীয় হওয়া’ (to be along, unipue, singular, unmatched without epual, inccmparable) আর তাওহীদ অর্থ ‘এক করা, এক বানানো, ‘একত্রিত করা, ‘একত্বের ঘোষণা দেওয়া’ বা ‘একত্বে বিশ্বাস করা’। (সূত্রঃ 'আল্লামা ডঃ আ. ন. ম. আবদুল্লাহ জাহাঙ্গীর)। 
```

(গ) ‘তাওহীদ (توحيد) ইসলামের মৌলিক বিশ্বাসসমূহের সর্বোচ্চ গুরুত্বপূর্ণ বিষয়। এ শব্দের মূল ধাতু
‘ وحد(ওয়াহ্দুন) বা ‘একক’। দাখিল ; আত তাওহীদ ওয়াল ফিকাহ, মাদরাসা শিক্ষা বোর্ড ঢাকা, বাংলাদেশ পৃ: ১২, :প্রথম পরিচ্ছেদ, প্রথম পাঠ: তাওহীদ পরিচিতি।
(ঘ) ‘‘তাওহীদ এর শাব্দিক অর্থ : এটা ‘‘ وحد’’ ওয়াহাদ (অর্থ : এক) শব্দ থেকে উদগত যার অর্থ ‘‘একক’’। (সূত্রঃ মূলঃ (১) শাইখ আব্দুর রহমান সাদী
(২) শাইখ আব্দুল আযীয বিন বায
(৩) শাইখ মুহাম্মাদ সালেহ আল উসাইমীন
(৪) শাইখ আবদুল্লাহ বিন আবদুর রহমান আল জিবরীন
(৫) ডঃ নাছির আব্দুল কারীম আল আক্কল
অনুবাদ: আবু রাশাদ আজমাল বিন আব্দুল নূর আবুল কালাম আযাদ।
তাওহীদী দূর্গ : পৃ : ২৩,দারুল কাসিম ইলম র্চ্চা কমিটি, সৌদীআরব। 

আহাদ ও ওয়াহিদ শব্দের সংজ্ঞা
আরবী ভাষায় ‘‘ ﺍﻻﻮﺤﻴﺪ (ওয়াহিদ) শব্দটি এরূপ সমস্ত জিনিসের প্রতি প্রযুক্ত হয়-যার মধ্যে বহুত্ব বর্তমান থাকে। যথাঃ একটি মানুষ, একটি জাতি, একটি দেশ এ পৃথিবী - এসব বস্তুর প্রতি "ওয়াহেদ" শব্দ প্রযুক্ত হয়। অথচ এসবের মধ্যে অসংখ্য বহুত্ব বর্তমান আছে। কন্তিু ﺍﺤﺪ (আহাদ) শব্দটি মাত্র সেই জিনিসের প্রতি প্রযুক্ত হয় যা বিশুদ্ধ ‘এক’ সব দিক দিয়ে এক-যার মধ্যে কোন প্রকারের বহুত্ব বর্তমান নেই। এ কারণে আরবী ভাষায় এ শব্দটি ( ﺍﺤﺪ-আহাদ) বিশেষ ভাবে একমাত্র আল্লাহর জন্যই ব্যবহৃত হয়। (সূত্র: দরসে কুরআন: সূরা ইখলাস, নেদায়ে ইসলাম, বর্ষ- ৬৬ সংখ্যা - ১১, পৃ: ৩, মে - ২০০৭, ঈসাব্দ, রবিউস সানি- জমাদউিল আউয়াল- ১৪২৮ হি:)।
একটি প্রচলিত টোপর
**টোপর** বাঙালি হিন্দুদের ব্যবহৃত একপ্রকার ধর্মীয় মস্তকাবরণী। সাধারণত বিবাহ উপলক্ষে বরকে টোপর পরতে হয়। অন্নপ্রাশন অনুষ্ঠানেও টোপর ব্যবহৃত হয়। উক্ত অনুষ্ঠানে যে শিশুটির অন্নপ্রাশন হয়, তাকে টোপর পরানো হয়। টোপর সাধারণত ভঙ্গুর। এগুলি শোলার দ্বারা নির্মিত। টোপরের রং সাদা।

কিংবদন্তি
---------

টোপরের উৎপত্তি সংক্রান্ত কিংবদন্তিটি হিন্দু দেবতা শিবের বিবাহ-সংক্রান্ত প্রসিদ্ধ উপাখ্যানটির সঙ্গে জড়িত। উক্ত কিংবদন্তি অনুযায়ী, নিজের বিবাহ অনুষ্ঠানে শিব একটি বিশেষ মুকুট পরার ইচ্ছার পোষণ করেন এবং দেবশিল্পী বিশ্বকর্মাকে তা প্রস্তুত করার দায়িত্ব দেন। কিন্তু বিশ্বকর্মা ছিলেন ধাতুশিল্পী। তিনি শিবের চাহিদামতো মুকুট নির্মাণে ব্যর্থ হন। তখন মালাকার নামে এক ব্যক্তি জলা অঞ্চল থেকে শোলা সংগ্রহ করে শিবের জন্য এক বিশেষ মস্তকাবরণী প্রস্তুত করে দেন। এই মস্তকাবরণীই "টোপর" নামে পরিচিত। কথিত আছে, মালাকারের কাজে সন্তুষ্ট হয়ে শিব তাকে নিজের ব্যক্তিগত হস্তশিল্পী নিয়োগ করেছিলেন। পশ্চিমবঙ্গের শোলা শিল্পী মালাকার সম্প্রদায়ের মানুষেরা নিজেদের এই মালাকারের বংশধর মনে করেন। তারা উক্ত কিংবদন্তি স্মরণে বিশ্বকর্মা পূজা করেন না; করেন শিবপত্নী মহেশ্বরীর পূজা।

ব্যবহার
-------

বিবাহ উপলক্ষে টোপর পরিধান একটি প্রাচীন ঐতিহ্যবাহী প্রথা। হিন্দু বিশ্বাস অনুযায়ী, টোপর সৌভাগ্য এনে দেয়। সাধারণত কনের বাড়ি থেকে টোপর পাঠানো হয় বরের বাড়িতে। বিবাহ অনুষ্ঠানের পূর্বে বর টোপর মাথায় দিয়ে ছাদনাতলায় উপস্থিত হয়।

বিবাহ ছাড়াও অন্নপ্রাশন অনুষ্ঠানেও টোপরের প্রচলন রয়েছে। অন্নপ্রাশন উপলক্ষে শিশুকে বরের সাজে সাজানো হয় এবং তার মাথায় টোপর পরানো হয়। এই টোপর শোলানির্মিত হলেও স্বাভাবিক কারণেই বিবাহের টোপরের তুলনায় আকারে ছোটো হয়।

সংস্কার
-------

বিবাহ অনুষ্ঠানে টোপর শুধুমাত্র তার সৌন্দর্যের কারণেই পরা হয় না, টোপর পরিধানের বিশেষ ধর্মীয় তাৎপর্য রয়েছে এবং তা পরা বরের অবশ্য কর্তব্য বলে বিবেচিত হয়। এই কারণে টোপর নিয়ে হিন্দু সমাজে নানাবিধ সংস্কারও রয়েছে। টোপর খুব সাবধানে ব্যবহার করা হয়। টোপর ভেঙে যাওয়া বা পুড়ে যাওয়া দুর্ভাগ্যের লক্ষণ বলে ধরা হয়। টোপর বা শোলা নির্মিত যে কোনো সামগ্রী নষ্ট হয়ে গেলে তাকে জলাশয়ের গর্ভে ডুবিয়ে দেওয়া হয়। লোকবিশ্বাস, এতে ভাঙা জিনিসটি নিয়ে কেউ ব্যবহারকারীর ক্ষতি করতে পারে না।

তথ্যসূত্র
---------

1. 1 2  "Topor: Traditional Headgear for the Hindu Groom"। ১৯ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১০।
2. ↑  *বাংলার লোকসংস্কৃতির বিশ্বকোষ*, ড. দুলাল চৌধুরী সম্পাদিত, আকাদেমি অফ ফোকলোর, কলকাতা, ২০০৪, পৃ. ৩৮৯
3. ↑  *বাংলার লোকসংস্কৃতির বিশ্বকোষ*, পৃ. ২৩০

| * দে
* স
বাঙালি পোশাক |
| --- |
| বস্ত্র | 
* জামদানি
* খাদি
* মসলিন
* নকশি কাঁথা
* লেহেঙ্গা
* ওড়না
* Gharara
* Cummerbund
* গামছা
* সারং

 |  |
| শাড়ি | 
* বালুচরী
* ঢাকাই
* ঢাকাই বেনারসি শাড়ি
* হস্তচালিত তাঁতের শাড়ি
* মুর্শিদাবাদী রেশম
* রাজশাহীর সিল্ক
* তাঁত শাড়ি
* তসর

 |
| মস্তকাবরণ | 
* তাকিয়া
* পাগড়ি
* ফেজ
* তুরবান
* Sehra
* টোপর

 |
| টপস | 
* আংরাখা
* কুর্তা
* কামিজ
* শেরওয়ানি
* তাগা

 |
| পায়জামা | 
* চুড়িদার
* পায়জামা

 |
| জুতা | 
* জুতি
* মোজারি
* খড়ম
* চপ্পল

 |
| Stitchingand design | 
* বাটিক
* পাট
* কাঁথা
* গ্রামীণ চেক
* কাঠের ব্লকের ছাপা

 |
| অন্যান্য | 
* পাট শিল্প
* বাংলার মসলিন বাণিজ্য
* Textile arts of Bangladesh
* বাংলাদেশে বস্ত্র ও পোশাক শিল্প
* ঢাকা ফ্যাশন সপ্তাহ

 |
**কাহাল জুর ইসরায়েল** (ইংরেজি/পর্তুগিজ: Kahal Zur Israel; হিব্রু: קהל צור ישראל) ব্রাজিলের রেসিফি ১৯৭ নম্বরে রুয়া দো বোম জেসুসে (রুয়া দোস জুদেউস) অবস্থিত একটি ইহুদি সিনাগগ (উপাসনালয়) ছিল। এটি ১৬৩৬ সালে পর্তুগিজ এবং স্পেনীয় সেফার্দি ইহুদিদের দ্বারা প্রতিষ্ঠিত হয়েছিল, যারা জোরপূর্বক ধর্মান্তরকরণ থেকে বাঁচতে নেদারল্যান্ডসে আশ্রয় নিয়েছিল। নব্য খ্রিস্টানরা এবং যারা ইতিমধ্যে এই উপনিবেশে বসবাস করছিল তারাও উপাসনালয়টি নির্মাণে অংশ নিয়েছিল যারা সম্ভবত কাঠামো নির্মাণে সহায়তা করেছিল। এটি হলো সমগ্র আমেরিকা মহাদেশে নির্মিত প্রথম এবং সবচেয়ে পুরোনো সিনাগগ। বর্তমানে ভবনটি একটি যাদুঘর ব্যবহৃত হচ্ছে, যার মধ্যে একটি তাওরাত এবং বিমাহর পাশাপাশি প্রত্নতাত্ত্বিক খননকারীরা মূল সিনাগগের বিভিন্ন অংশ যেমন- মিকভেহ প্রদর্শিত রয়েছে।

ইতিহাস
------

রেসিফিতে *কাহাল জুর ইসরায়েল* সিনাগগ।
১৬৩৬ থেকে ১৬৫৪ সাল পর্যন্ত সিনাগগটি ১৯৭ ও ২০৩ নং বাড়ি *রুয়া দো বোম জেসুস* (পুরাতন নাম: *রুয়া দো বোম জুদেউস*; অর্থ: "ইহুদিদের সড়ক")-এর স্থানে ব্যবহৃত হয়েছিল। ১৭ শতকের মাঝামাঝি সময়ে যখন ওলন্দাজরা উত্তর-পূর্ব ব্রাজিলের এই অংশটি সাময়িকভাবে নিয়ন্ত্রণে নিয়েছিল তখন এটি সমৃদ্ধির দিকে ধাবিত হয়। তখন উপাসনালয় প্রায় ১,৪৫০ জন ইহুদিদের একটি সম্প্রদায়কে সেবা প্রদান করেছিল। ১৬৪২ সালে এর একজন হাজ্জান জোসু ভেলোসিনো, এবং একজন রব্বি আইজাক আবোয়াব দা ফনসিকাকে রেসিফিতে পাঠানো হয়েছিল।

মূল সিনাগগ ভবনটি ২০ শতকের গোড়ার দিক পর্যন্ত টিকে ছিল, অতঃপর এটি ভেঙে ফেলা হয়। প্রত্নতাত্ত্বিক খননের মাধ্যমে ভেঙে ফেলা সিনাগগটি নিশ্চিত করা হয়েছে। ২০০১ সালে তারপর পুরানো সিনাগগটির স্থানে দাঁড়িয়ে থাকা একটা দোতলা বাড়িতে একটি ইহুদি যাদুঘর তৈরির সিদ্ধান্ত নেওয়া হয়, যার প্রথম তলায় দুটি দোকান ছিল।

### বর্তমানে

স্পেন এবং পর্তুগালের সেফার্দি ইহুদিদের দ্বারা ১৭শ এবং ১৮শ শতকে নির্মিত সিনাগগগুলোর নকশার অনুকরণে নির্মিত এই জাদুঘরটি ২০০১ সালে খোলা হয়। বর্তমানে রেসিফিতে চারটি সিনাগগ রয়েছে। অনেক স্থানীয় ইহুদি তাদের বিবাহ এবং *বেনেই মিজাভত কাহাল জুর ইসরাইলে* উদযাপন করতে পছন্দ করে, কারণ তারা মনে করে, ব্রাজিলের সঙ্গে তাদের সংযোগের দীর্ঘ ইতিহাসের একটি প্রতীক হিসাবে ভূমিকা পালন করে এই সিনাগগটি। উপাসনালয়টি একটি বৃহত্তর সাংস্কৃতিক নবজাগরণের কেন্দ্রস্থল। প্রতি বছরের নভেম্বর মাসে একটি ইহুদি উৎসবে, নৃত্য, সিনেমা, খাবার, জিফিল্ট মাছ থেকে ফ্লুদেন পর্যন্ত অঞ্জলি দেওয়া হয়, যা প্রায় ২০,০০০ ইহুদি/অ-ইহুদি দর্শককে এখানে আকর্ষিত করে।

আরও পড়ুন
---------

* "The Kahal Zur Israel Synagogue, Recife, Brazil"। The Museum of the Jewish People at Beit Hatfutsot। নভেম্বর ২৪, ২০০৭ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "The Jewish Community of Recife"। The Museum of the Jewish People at Beit Hatfutsot। সংগ্রহের তারিখ ২০০৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "Synagogue in Brazilian town Recife considered oldest in the Americas"। Reuters। ২০০৮-১১-১২। মে ৩০, ২০১২ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* José Luiz Mota Menezes, Sinagoga Kahal Zur Israel, Recife-PE  ওয়েব্যাক মেশিনে আর্কাইভকৃত ২৯ নভেম্বর ২০০৬ তারিখে
**ফাসলে কারগাদান** (ফার্সি:  فصل کرگدن‎‎) ২০১২ সালের ইরানি চলচ্চিত্র। এটির পরিচালক ছিলেন বাহমান গবাদি। ইরানি বিপ্লবের সময়, রাজনৈতিক পটপরিবর্তনের ভেতর গড়ে ওঠা একটি প্রেম ও সামাজিক যন্ত্রনার কাহিনী তুলে ধরেছে এই ছবি। কুর্দ-ইরানি কবি সাদেঘ কামানগার-এর জীবন অবলম্বনে এই চলচ্চিত্রটি নির্মিত।

কাহিনী
------

ইরানে বিপ্লবের তিরিশ বছর পর জেলখানা থেকে মুক্তি পায় কবি সোহেল। ইসলামি প্রজাতান্ত্রিক বিপ্লবী সরকার তাকে রাজনৈতিক কবিতা লেখার জন্যে গ্রেপ্তার করেছিল। তার স্ত্রী মিনাকেও জেলে পাঠানো হয়। জেলের মধ্যে মীনাকে ধর্ষণ করে তাদের বাড়ির পুরনো ড্রাইভার আকবর। আসলে বিপ্লবের আগে শাহ'র আমলে মিনার বাবা রাজতান্ত্রিক সেনাবাহিনীর কর্নেল ছিলেন। মেয়ের গায়ে আকবর অতীতে হাত দেওয়ার চেষ্টা করলে কর্নেল আকবরকে প্রহার করেন। তারই শোধ তুলতে ক্ষমতা বদলের পর আকবর বিপ্লবী দলে যোগ যায়। কর্নেলকে হত্যা করে তার মেয়ে জামাইকে জেলে পাঠানোর ব্যবস্থা করে। জেলের মধ্যেই সোহেলের সঙ্গে দেখা করিয়ে দেওয়ার অজুহাতে আকবর মীনাকে ধর্ষণ করে। সেই ধর্ষণের ফলে দুটি যমজ বাচ্চা হয় মীনার। জেলখানায় মীনাকে জানানো হয় সোহেল মারা গেছে যদিও তার কবর দেখতে পায়না মীনা। আকবরের কৃপায় ছাড়া পায় ও দুই সন্তানকে নিয়ে আকবরের সাথে থাকতে শুরু করে। সোহেল এর অনেক পরে জেল থেকে ছাড়া পেয়ে ভবঘুরে জীবন যাপন কর‍তে থাকে। ইস্তাম্বুলে এক পতিতার সাথে সহবাস করার পর সে দেখতে পায় মেয়েটির পিঠে তারই লেখা কবিতা উল্কিতে আঁকা রয়েছে। বজ্রাহত সোহেল জানতে চায় এই কবিতা তার গায়ে কীভাবে এল। পতিতা মেয়েটি জানায় সে শুনেছে এটি তারই পিতার লেখা কবিতা যা ছোটবেলায় তার মা স্মৃতিচিহ্ন হিসেবে মেয়ের গায়ে লিখে দিয়েছিলেন। ছবির শেষ দৃশ্যে পুলিশের ক্রেন খালের ভিতর জলমগ্ন একটা গাড়ি উদ্ধার করে আনে, অনুমান করা যায় ওর ভেতরেই ছিল সোহেল আর আকবরের লাশ। পরের দৃশ্যে মীনা, তার মেয়েদেরকে নিয়ে একটা স্টিমারে ইউরোপের দিকে চলে যেতে থাকে।

অভিনয়
------

* মোনিকা বেলুচ্চি - মীনা
* বেহরুজ ভসউহি - সোহেল
* ইলমাজ এরদোয়ান - আকবর

তথ্যসূত্র
---------

1. ↑  "Chicago International Film Festival - films & schedule - Rhino Season"। শিকাগো আন্তর্জাতিক চলচ্চিত্র উৎসব। ১০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ মার্চ ২৫, ২০১৩।
2. ↑  "7th AFA Nominees and Winners"। sianfilmawards.asia। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ মার্চ ২৫, ২০১৩।
3. 1 2  "এক ছিলিম ফিলিম"। আনন্দবাজার পত্রিকা। ২৮ জুলাই ২০১৩। সংগ্রহের তারিখ ২১ জুন ২০১৭।
**শঙ্খিনী** বা **ভোতালেজ কেউটে** বা **ডোরা কাল কেউটে** বা **ডোরা শঙ্খিনী** বা **শাঁখামুটি** (ইংরেজি: **Banded Krait**) বৈজ্ঞানিক নাম: *Bungarus fasciatus*) হচ্ছে এলাপিডি পরিবারভুক্ত এক প্রকার বিষধর সাপ। এটি *Bungarus* গণের আওতাভুক্ত। এই সাপের বিস্তৃতি দেখা যায় ভারতীয় উপমহাদেশ ও দক্ষিণ পূর্ব এশিয়ায়। এটি কেউটে সাপের ভেতরে সবচেয়ে দীর্ঘ এবং এটির সর্বোচ্চ দৈর্ঘ্য হতে পারে ২.১ মি (৬ ফু ১১ ইঞ্চি)।

বর্ণনা
------

শঙ্খিনীদের সহজেই চিহ্নিত করা যায় তাদের সুপরিচিত কালোর মধ্যে হলুদ ডোরা দিয়ে। তবে হলুদের মধ্যে মাথা হতে লেজ পর্যন্ত সোজা কালো ডোরাও দেখে গেছে যদিও তা বিরল খুব। শঙ্খিনী/ডোরা কাল কেউটে সাপের দৈর্ঘ্য ১৫০ সেমি, সর্বোচ্চ দৈর্ঘ্য ২২৫ সেমি পর্যন্ত উল্লেখ করা হয়েছে। সাপটি বেশ বড় হলেও সাপটির লেজের অংশটি ছোট ও ভোতা। সদ্য প্রস্ফুটিত অবস্থায় এদের দৈর্ঘ্য ২০ থেকে ৪০ সেমি উল্লেখ করা হয়েছে। এই সাপটি সাধারনত মানুষ দেখলে পালানোর চেষ্টা করে। মাথা ঝোপ বা মাটির মধ্যে লুকিয়ে রাখে। তখন ভোতা লেজটিকে অনেকে মাথা ভেবে ভুল করে।

স্বভাব
------

শান্ত ও লাজুক স্বভাবের। সাধারণত মানুষ এড়িয়ে চলে। এমনকি বিরক্ত করলে শরীর পেঁচিয়ে মাথা শরীরের নিচে লুকিয়ে রাখে। বলা যায় মানুষের জন্য হুমকিস্বরুপ নয় মোটেও। তবে শিকারে বেশ দ্রুত। অন্য সাপ খায় বিশেষ করে রাসেল ভাইপারের মত বিষাক্ত সাপগুলিও। কাল কেউটে সাপ সমতল ভূমির উন্মুক্ত স্থানে বাস করে। তবে পাহাড়ি জলস্রোতেও এদের দেখা যায়। এরা ধীর গতিসম্পন্ন এবং তীব্র বিষ ধারণ করে। স্ত্রী সাপ এপ্রিল মাসের মাঝামাঝি সময়ে ৪ থেকে ১৪টি ডিম দেয় এবং ডিমের পরিস্ফুটনকাল পর্যন্ত অপেক্ষা করে। ডিমের পরিস্ফুটনের জন্য ৬১ দিন সময় লাগে।

বিস্তৃতি
--------

বাংলাদেশ উদ্ভিদ ও প্রাণী জ্ঞানকোষে ডোরা কাল কেউটে সাপকে বাংলাদেশের আবাসিক সাপ হিসেবে ধরা হয়েছে। এ প্রজাতির সাপ বাংলাদেশের পার্বত্য চট্টগ্রাম এলাকায় ব্যাপক বিস্তৃত। এরা ভারত, নেপাল, ভুটান, মায়ানমার, চীন, থাইল্যান্ড, সিঙ্গাপুর, কম্বোডিয়া, লাওস, ম্যাকাও, ভিয়েতনাম, মালয়েশিয়া, ইন্দোনেশিয়া এবং ব্রুনেই অংশে পাওয়া যায়।

অবস্থা
------

আইইউসিএন এটিকে বাংলাদেশে বিপন্ন এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

তথ্যসূত্র
---------

1. ↑  "Clinical Toxinology-*Bungarus fasciatus*"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৫।
2. ↑  Smith, Malcolm A. Fauna of British India...Vol III - Serpentes, pages 411 to 413
3. 1 2 3 4  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ*, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৬৭।
4. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫০৭

বহিঃসংযোগ
---------


উইকিমিডিয়া কমন্সে **শঙ্খিনী** সংক্রান্ত মিডিয়া রয়েছে।

* Integrated Taxonomic Information System - Bungarus fasciatus
**তুরগুটালপ** তুরস্কের মনিসা প্রদেশের সোমা জেলার একটি শহর। এটি ৩৮°১১′ উত্তর ২৭°৩৫′ পূর্ব﻿ / ﻿৩৮.১৮৩° উত্তর ২৭.৫৮৩° পূর্ব﻿ / 38.183; 27.583 স্থানাঙ্কে অবস্থিত। তুর্কি হাইওয়ে ডি২৪০ এর দক্ষিণে এবং সোমার পশ্চিমে এই শহর অবস্থিত। মানিসা থেকে এই শহরের দূরত্ব ৯৭ কিলোমিটার বা ৬০ মাইল। ২০১১ সালের হিসাব অনুযায়ী এই শহরের জনসংখ্যা হলো ৯৮৩৮।  রুশ-তুর্কি যুদ্ধের (১৮৭৭-১৮৭৮) সময় ১৮৭৭ সালে বর্তমান বুলগেরিয়া থেকে এসে মুসলিমরা প্রতিষ্ঠা করেছিলেন তুরগুটাল্প শহরটি। তৎকালীন সুলতানের পরামর্শে এই এলাকাটির নাম দেওয়া হয়েছিল তুরগুটপাল(তুরগুত আল্প ছিলেন উসমানীয় সাম্রাজ্যের প্রথম দিককার গাজীদের মধ্যে অন্যতম)। ১৯৮৬ সালে এটি একটি শহর হিসাবে ঘোষণা করা হয়। এই শহরের প্রধান অর্থনৈতিক খাত হলো কৃষি। প্রধান ফসল হলো তামাক, তুলা, জলপাই, টমেটো এবং গম। শহরের কিছু বাসিন্দা সোমার বিদ্যুৎকেন্দ্র এবং কয়লা খনিতে কাজ করে।

আরো দেখুন
---------

* তুরগুট আল্প

তথ্যসূত্র
---------

1. ↑  "Statistical Institute page"। ১৯ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২০।
2. ↑  "Mayor's page {{In lang|tr}}"। ৩১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২০।
**পাইজিটিকে** (ইংরেজি: PyGTK) হলো জিটিকে+ গ্রাফিক্যাল ইউজার ইন্টারফেস লাইব্রেরির জন্যে পাইথন র‍্যাপার। পাইথন ফ্রি সফটওয়্যার, এটি এলজিপিএল লাইসেন্সের অধীনে নিবন্ধিত। এটি পাইকিউটি/পাইসাইড এবং ডব্লিওএক্সপাইথনের মতই। এর মূল লেখক গ্নোম ডেভেলপার জেমস হেনস্ট্রিজ।
মূল ডেভেলপমেন্ট টিমে ছয়জন লোক আছেন। এছাড়াও অন্য অনেকে প্যাচ বা বাগ রিপোর্ট সাবমিট করে এর উন্নয়নে সহায়তা করেন। ওয়ান ল্যাপটপ পার চাইল্ড ব্যবস্থায় চলা সফটওয়্যার গুলোর জন্যে পরিবেশ হিশেবে পাইজিটিকে নির্বাচন করা হয়েছে।

পাইজিটিকে জিটিকে+ সংস্করণ ৩ এর পর পিজিঅবজেক্ট দ্বারা প্রতিস্থাপিত হয়েছে, যেটি জিঅবজেক্ট ইন্ট্রোস্পেকশন ব্যবহার করে পাইথনের জন্যে বাইন্ডিং জেনারেট করে থাকে। এর ফলে আশা করা যাচ্ছে জিটিকে হালনাগাদ ও অনুরূপ ভাষার বাইন্ডিঙের মধ্যে বিলম্বকে কমিয়ে এনেছে। সাথে সাথে এটি ডেভেলপারদের উপর রক্ষণাবেক্ষণের বোঝাও কমিয়ে এনেছে।

সিনট্যাক্স
----------

নিচের পাইথন কোডটি ভেতরে "Hello Bangladesh" লেখাটি সহ ২০০x২০০ পিক্সেলের একটি উইন্ডো তৈরি করবে:

```
import gtk

def create\_window():
    window = gtk.Window()
    window.set\_default\_size(200, 200)
    window.connect('destroy', gtk.main\_quit)

    label = gtk.Label('Hello Bangladesh')
    window.add(label)

    label.show()
    window.show()

create\_window()
gtk.main()

```

### পাইজিটিকে ব্যবহার করা উল্লেখযোগ্য অ্যাপলিকেশন সমূহ

অনেকগুলো উল্লেখযোগ্য অ্যাপলিকেশনে পাইজিটিকে ব্যবহার করা হয়ছে, কিছু উদাহরণ হলো:

* অ্যানাকন্ডা ইন্সটলার
* বিটটরেন্ট
* ডেলিউজ
* এমেসেন
* এক্সেইল
* ফ্লুমোশন
* গাজিম
* জিডেস্কলেটস
* জিএডিট (ঐচ্ছিক পাইথন সাবসিস্টেম ও প্লাগইনের জন্যে)
* গিম্প (ঐচ্ছিক পাইথন স্ক্রিপ্টের জন্যে)
* গ্নোম সুডোকো
* উবুন্টু সফটওয়্যার সেন্টার
* উইং আইডিই
* কমিক্স

পাইজিঅবজেক্ট
------------

জিঅবজেক্ট লাইব্রেরিসমূহের প্রবেশের মাধ্যমে পাইথন প্রোগ্রাম ব্যবহারের একটি র‍্যাপার পাইজিঅবজেক্ট সরবরাহ করে। জিঅবজেক্ট হলো জিটিকে+, জিলিব, জিঅবজেক্ট, জিআইও, জিস্ট্রিমার, ও অন্যান্য লাইব্রেরিসমূহে ব্যবহারের জন্যে একটি অবজেক্ট ব্যবস্থা।

জিঅবজেক্ট লাইব্রেরির মতই পাইজিঅবজেক্ট গ্নু লেসার জেনারেল পাবলিক লাইসেন্সের অধীনে নিবন্ধিত, তাই ফ্রি ও মালিকানাধীন দুধরনের সফটওয়্যারেই এটি ব্যবহার করা যাবে। ইতোমধ্যেই এটি অনেক অ্যাপলিকেশনে ব্যবহৃত হচ্ছে।

### পাইজিঅবজেক্ট ব্যবহার করা উল্লেখযোগ্য অ্যাপলিকেশন সমূহ

এখানকার অধিকাংশ সফটওয়্যারের পুরোনো সংস্করণগুলো পাইজিটিকে ব্যবহার করতো:

* এক্স ফালসো
* গ্র্যাম্প
* মেল্ড
* ওপেনশট
* পিটিভি
* পাইচেস

আরও দেখুন
---------

* ডব্লিউএক্সপাইথন (ডব্লিএক্স উইজেট সংগ্রহের জন্যে পাইথন র‍্যাপার)

তথ্যসূত্র
---------

1. ↑  "Software I have written > PyGTK - Python bindings for GTK"। James Henstridge's Homepage। ২৪ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৭ জুন ২০১৯।
2. ↑  "The people behind PyGTK"।
3. ↑  "PyGTK 2.24 release announcement"। ৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৭ জুন ২০১৯।
4. ↑  "PyGObject"। wiki.gnome.org।
5. ↑  "ব্ল্যাক ডাক ওপেন হাব: পাইজিঅবজেক্ট"।
6. ↑  "GObject Introspection"। ২০১২-০৭-১১ তারিখে মূল থেকে আর্কাইভ করা।

বহিঃসংযোগ
---------

* পাইজিটিকে মূল পৃষ্ঠা
* পাইজিটিকে বহুল জিজ্ঞাসিত প্রশ্ন
* পাইজিটিকে টিউটোরিয়াল
* PyGTK Notebook A Journey Through Python Gnome Technologies by Peter Gill
* পাইথন উইকিতে পাইজিটিকে
* পাইজিঅবজেক্ট মূল পৃষ্ঠা
* পাইজিঅবজেক্ট টিউটোরিয়াল
**অতিবাদী জগন্নাথ** **দাস** (১৪৯১-১৫৫০) ছিলেন ওড়িয়া কবি ও সাহিত্যিক।  ওড়িয়া সাহিত্যের পঞ্চসঙ্ঘের ৫ জন কবিদের মধ্যে তিনি ছিলেন অন্যতম। তিনি ওড়িয়া ভাগবতের রচয়িতা।

প্রাথমিক জীবন
-------------

জগন্নাথ দাসের জন্ম হয় কপিলেশ্বরপুর সাসনায় (পুরীর ১টি ঐতিহ্যবাহী সনাতন সাসানা গ্রামের একটি) রাধাষ্টমীতে কৌশিকী গোত্রের একটি সম্ভ্রান্ত ব্রাহ্মণ পরিবারে।  তার মাতা পদ্মবতী দেবী এবং পিতা ভগবান দাস।

তার পিতা উৎকলায় ভাগবতের বক্তা ছিলেন।  ভগবান দাসের ভাগবত-ব্যাখ্যা শুনে খুশী হয়ে তৎকালীন ওড়িশার রাজা পুরুষোত্তম দেব তাঁকে "পুরাণ পান্ড্য" উপাধি দিয়েছিলেন।  তিনি জগন্নাথকে পুরাণ পান্ড্য হিসাবে অনুসরণ করতে প্রশিক্ষণ দিয়েছিলেন।  জগন্নাথ দাস শ্রীকৃষ্ণচৈতন্যদেবের প্রায় সমবয়সী ছিলেন।  কল্প বাতার অধীনে তাদের সভার পরে,দু'জনের মধ্যে একটি আধ্যাত্মিক আত্মীয়তা বৃদ্ধি পেয়েছিল যা একটি উষ্ণ, আজীবন বন্ধুত্বের সম্পর্ক হয়ে ওঠে।  চৈতন্য মহাপ্রভুর এক অতি আগ্রহী শিষ্য ছিলেন বলে জগন্নাথকে তিনি অতিবাদী নামে অভিহিত করতেন ।

সাহিত্যকর্ম
-----------

ওড়িয়া ভাগবতের রচয়িতা জগন্নাথ দাস । ওড়িয়া ভাষার মানোন্নয়নের ক্ষেত্রে গ্রন্থটির দুর্দান্ত প্রভাব ছিল।  ওড়িশায় এর জনপ্রিয়তা ব্যাপক । এখানে অনেক বাড়িতে গ্রন্থটি পূজা করার পর্যায়ে পৌঁছেছিল ।ওড়িশার গ্রামগুলিতে একটি ছোট বাড়ি বা ঘর থাকত যা ভাগবত টুঙ্গি নামে পরিচিত, যেখানে গ্রামবাসীরা জগন্নাথের ভাগবত শোনার জন্য ভিড় করত।  ভাগবতের অনেক উক্তি প্রবাদে পরিণত হয়েছে এবং ওড়িশা জুড়ে লোকেদের দ্বারা উদ্ধৃত হয়েছে।

তার সাহিত্যকর্ম ১২ টি খণ্ডে বিভক্ত এবং প্রতিটি খণ্ডে ১০-৩০ টি অধ্যায় রয়েছে।  প্রতিটি অধ্যায়ে ৫০ থেকে ৩০০ পঙ্‌ক্তি রয়েছে।

গণনাথ দাস ওড়িয়া ভাগবতকে ইংরেজিতে অনুবাদ করেছিলেন।  ইংরেজি অনুবাদটি ভাগবত থেকে পড়া।

তথ্যসূত্র
---------

1. ↑  The Contemporary Relevance of Sri Jagannath Dasa's Srimad Bhagavata in Oriya
2. ↑  "ATIBADI JAGANNATHA DAS, POET THE GREAT"। *Orissa Diary*। ২০১৪-০৬-২৮ তারিখে মূল থেকে আর্কাইভ করা। সংগ্রহের তারিখ ২০১৪-০৪-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "ATIBADI JAGANNATHA DAS"। ২০১৩-০৬-৩০ তারিখে মূল থেকে আর্কাইভ করা। সংগ্রহের তারিখ ২০১৪-০৪-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Atibadi Jagannath Das"। *Nirmalya*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "ATIBADI JAGANNATH DASA ~ ଆମଓଡିଶାର.com"। *amoodishara.com*। ১৯ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Das, G. N. (১ জানুয়ারি ১৯৯৬)। *Readings from Bhagabata*। Abhinav Publications। আইএসবিএন 978-81-7017-337-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

ওড়িয়া ভাগবত
**মার্গারিটা দাবদৌব সিকাফি** হলেন একজন হন্ডুরান রাজনীতিবিদ। তিনি সাধারণত **মার্গি ডিপ** হিসেবেই সমধিক পরিচিত। তিনি লা সেইবার প্রথম নারী নগরাধ্যক্ষ ছিলেন। ১৯৯৪ থেকে ১৯৯৮ সাল পর্যন্ত তিনি লা সেইবার নগরাধ্যক্ষ হিসেবে দায়িত্ব পালন করেন। নির্বাচনী রাজনীতিতে প্রবেশের আগে দাবদৌব স্ট্যান্ডার্ড ফ্রুট কোম্পানি নামক প্রতিষ্ঠানের মুখপাত্র হিসাবে কাজ করেছিলেন।  রাষ্ট্রপতি ম্যানুয়েল জেলিয়া তাকে আতলান্তিদা বিভাগের গভর্নর নিয়োগ করেছিলেন। ২০০৯ সালে হন্ডুরা অভ্যুত্থানে জেলিয়াকে ক্ষমতাচ্যুত করার পর, দাবদৌব ঘোষণা করেন যে, তিনি "কারতিস্তা" ছিলেন না, অর্থাৎ গণভোটে সংবিধান সংস্কারের পক্ষে ছিলেন না। তবে, তিনি এই অভ্যুত্থানের বিরোধিতা করেন।

২০০৯ সালের সাধারণ নির্বাচনে দাবদৌব আতলান্তিদা লিবারেল পার্টির প্রার্থী হিসেবে জাতীয় কংগ্রেসে নির্বাচিত হন। ৩০,২৩৪টি ভোট (মোট বৈধ ভোটের ৩০.৭%) নিয়ে তিনি এই আসনে সর্বাধিক ভোট প্রাপ্ত লিবারেল প্রার্থী ছিলেন। এর আগে ২০০৮ সালে অনুষ্ঠিত লিবারেল পার্টির প্রাইমারিতে তিনি আতলান্তিদা থেকে ১২,৬০৩ ভোট (৬.৯৪%) পেয়ে দ্বিতীয় স্থান অর্জন করেছিলেন। তিনি "এলভিনিস্ট লিবারেল মুভমেন্টে"র (রাষ্ট্রপতিপ্রার্থী এলভিন সান্তোসের পক্ষে) প্রার্থী ছিলেন।

দাবদৌব তার নামানুসারে প্রতিষ্ঠিত "ফুন্দাসিয়ন মার্গি" নামক একটি দাতব্য প্রতিষ্ঠানের সভাপতি।

তথ্যসূত্র
---------

1. ↑  *Tiempo*. *Autorizan a la alcaldía ceibeña a enjaranarse con 300 millones  ওয়েব্যাক মেশিনে আর্কাইভকৃত ২০১৩-০৮-২১ তারিখে*
2. ↑  Fundación Margie. *Visión  ওয়েব্যাক মেশিনে আর্কাইভকৃত ২০১৩-১২-০৩ তারিখে*
3. ↑  *El Ceibeño*. *Readecuación de la deuda municipal genera polémica  ওয়েব্যাক মেশিনে আর্কাইভকৃত ৪ মার্চ ২০১৬ তারিখে*
4. ↑  *Commodities Report*. Latin American Newsletters Ltd, 1988. p. 10
5. ↑  *Conflictos laborales en Honduras, 1982-1986*, Ed. 4. Centro de Documentación de Honduras, 1986
6. ↑  *La Tribuna*. *Margie Dip  ওয়েব্যাক মেশিনে আর্কাইভকৃত ২০১৩-১২-০৩ তারিখে*
7. ↑  Tribunal Supremo Electoral. *Elecciones Generales 2009  ওয়েব্যাক মেশিনে আর্কাইভকৃত ২০১৩-০৮-১৪ তারিখে*
8. ↑  Tribunal Supremo Electoral. *01. ATLANTIDA - RESULTADOS POR CANDIDATOS DE DIPUTADOS  ওয়েব্যাক মেশিনে আর্কাইভকৃত ৩ মার্চ ২০১৬ তারিখে*
9. ↑  *La Tribuna*. *TSE resuelve las impugnaciones*
10. ↑  *El Ceibeño*. *Benefician a mil niños con zapatos escolares  ওয়েব্যাক মেশিনে আর্কাইভকৃত ২৫ মার্চ ২০১৬ তারিখে*
**লালজ সিকিউরিটি** (সংক্ষেপে **লালজসেক** নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘণ্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষণ করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে "সাবো" নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল।

২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষণা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের "লালজসেকের ৫০ দিন" নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষণার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে "অপারেশন এন্টিসেক" চালু করতেও সাহায্য করে।

ইতিহাস
------

যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা "ইন্টারনেট ফেডস" এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল "ফাইন গ্যাইল", প্রযুক্তি প্রতিষ্ঠান "এইসবিগ্যারে" ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে "ইন্টারনেট ফেডসের" এই ছয় সদস্য মিলে গঠন করেন "লালজ সিকিউরিটি"।

তথ্যসূত্র
---------

1. 1 2  Weisenthal, Joe (২৫ জুন ২০১১)। "Notorious Hacker Group LulzSec Just Announced That It's Finished"। *Business Insider*। Silicon Alley Insider। ২৭ জুন ২০১১ তারিখে মূল থেকে আর্কাইভ করা। সংগ্রহের তারিখ ২৫ জুন ২০১১।
2. ↑  "LulzSec hackers claim CIA website shutdown"। *BBC*। ১৬ জুন ২০১১। সংগ্রহের তারিখ ১৭ জুন ২০১১।
3. ↑  "Is There a Hacking Epidemic?"।
4. ↑  Svensson, Peter (২০১১-০৬-২৭)। "Parting is such tweet sorrow for hacker group"। *The Sydney Morning Herald*। *The Sydney Morning Herald*। সংগ্রহের তারিখ ২০১১-০৬-২৯।
5. ↑  United States District Court for the Southern District of New York (১৩ মার্চ ২০১২)। "United States v. Ackroyd et al" (পিডিএফ)। নিউ ইয়র্ক সিটি: *ওয়াইয়ার্ড*। পৃষ্ঠা ১–১৩। ১২ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ মার্চ ২০১২।

বহিঃসংযোগ
---------

* LulzSec (Archive)
* টুইটারে লালজ সিকিউরিটি
* LulzSec at Formspring
**নাকুলা বাসিলি নাকুলা** মিসরীয় বংশোদ্ভূত মার্কিন নাগরিক যিনি ইনোসেন্স অব মুসলিমস নামক ইসলাম বিদ্বেষী চলচ্চিত্র নির্মাণে ভূমিকা পালন করেন। বাসিলির বিভিন্ন নাম প্রকাশ পেয়েছে। আদালতের কাগজপত্রে দেখা গেছে, ২০০২ সালে নাকুলা বাসিলি নাকুলা বৈধভাবে তার নাম ইউসূফে রূপান্তরিত করে। কিন্তু তার নাম পরিবর্তন সম্পর্কে আদালতকে সে অবহিত করেনি। ক্যালিফোর্নিয়ার গাড়ি চালক হিসাবে লাইসেন্সে তার নাম নাকুলা। দ্বিতীয় নাম মার্ক বাসিলি ইউসূফ এবং তৃতীয় নাম স্যাম বাসিলি।

বিতর্কিত চলচ্চিত্র
------------------

মূল নিবন্ধ: ইনোসেন্স অব মুসলিমস
ইসলাম বিদ্বেষী চলচ্চিত্র ইনোসেন্স অব মুসলিমস নির্মাণে ভূমিকা পালন করেন নাকুলা বাসিলি নাকুলা। ইসলাম ধর্ম ও নবী মোহাম্মদ (সা.) এর প্রতি অবমাননাকর ভিডিও নির্মাণে অংশগ্রহণ করেন তিনি।

অভিযোগ
------

সিন্ডি লী গার্সিয়া নামে একজন অভিনেত্রী বাসিলির বিরুদ্ধে অভিযোগ এনেছেন যে তিনি এবং ওই ছবির অন্যান্য অভিনেতা-অভিনেত্রীদের বোঝানো হয়েছিল যে তারা একটি এডভেঞ্চার ছবিতে অভিনয় করছেন, যার কাহিনীর পটভূমি প্রাচীন যুগের মিশরের। তিনি আরো বলেন, ছবিটিতে ইসলাম-বিরোধী যে সমস্ত সংলাপ রয়েছে সেগুলো পরবর্তীতে ডাবিং করা হয়েছে, এবং মূল চিত্রনাট্যে ইসলামের নবী মুহাম্মদের কোন উল্লেখ ছিল না।

তথ্যসূত্র
---------

1. 1 2 3  *ইসলাম বিদ্বেষী চলচ্চিত্র নির্মাণ : ৭ মিসরীয়কে মৃত্যুদন্ড  ওয়েব্যাক মেশিনে আর্কাইভকৃত ১৯ জানুয়ারি ২০১৩ তারিখে*,শেয়ারনিউজ। ঢাকা থেকে প্রকাশের তারিখ: ২৯-১১-২০১২ খ্রিস্টাব্দ।
2. ↑  *ইসলামবিরোধী ছবির অভিনেত্রীর মামলা*,বিবিসি বাংলা। ঢাকা থেকে প্রকাশের তারিখ: ২০ সেপ্টেম্বর,২০১২ খ্রিস্টাব্দ।

বহিঃসংযোগ
---------

* "sam bacile" on YouTube
* June 18, 2009 indictment on five counts of fraud, according to *Wired*
**জিনমিত্র** একজন ভারতীয় বৌদ্ধ পণ্ডিত ছিলেন যিনি তিব্বত সম্রাট খ্রি-স্রোং-ল্দে-ব্ত্সানের শাসনকালে তিব্বতের সম-য়ে বৌদ্ধবিহারে যাত্রা করে জ্ঞানগর্ভ ও দেবচন্দ্র নামক ভারতীয় বৌদ্ধ পণ্ডিতদের সাথে কারণ্ডব্যূহসূত্র ও মহাযান মহাপরিনির্বাণ সূত্র সহ বেশ কিছু সংস্কৃত গ্রন্থের তিব্বতী ভাষায় অনুবাদ করেন। তিনিয়াচার্য দানশীল ও শীলেন্দ্রবোধি নামক ভারতীয় বৌদ্ধ পণ্ডিতদের সাথে একটি সংস্কৃত-তিব্বতী অভিধান রচনা করেছিলেন এবং নাগার্জুন রচিত প্রতীত্যসমুৎপাদহৃদয়কারিকা নামক গ্রন্থটির তিব্বতীতে অনুবাদ করেছিলেন। তিব্বতী পণ্ডিত জ্ঞানসেনের সাথে তিনি অভিধর্মসমুচ্চয়ব্যাখ্যা নামক গ্রন্থের তিব্বতী ভাষায় অনুবাদ করেছিলেন।:৬০৩

তথ্যসূত্র
---------

1. ↑  Dharma Dictionary (2008). *Jinamitra*. Source:  (accessed: January 29, 2008)
2. ↑  Hodge, Stephen (2004). *Textual History of the Mahāyāna-mahāparinirvāna-sūtra.* Source:   আর্কাইভইজে আর্কাইভকৃত ৪ এপ্রিল ২০০৫ তারিখে (accessed: January 29, 2008)
3. ↑  Dharma Dictionary (2008). *myang 'das kyi mdo*. Source:  (accessed: January 29, 2008)
4. ↑  *বাঙ্গালীর ইতিহাস - আদি পর্ব* , নীহাররঞ্জন রায়, দে'জ পাবলিশিং, কলকাতা, ষষ্ঠ সংস্করণ, মাঘ ১৪১৪, ISBN 81-7079-270-3
**উইনি ম্যান্ডেলা** (ইংরেজি: Winnie Mandela; ২৬ সেপ্টেম্বর ১৯৩৬ - ২ এপ্রিল ২০১৮) দক্ষিণ আফ্রিকার সমাজকর্মী ও রাজনীতিবিদ ছিলেন। সরকারের বিভিন্ন পদে নিযুক্ত হয়েছেন এবং আফ্রিকান ন্যাশনাল কংগ্রেস মহিলা লীগের প্রধান। তিনি আফ্রিকান ন্যাশনাল কংগ্রেসের জাতীয় নির্বাহী কমিটির সদস্য ছিলেন। তার প্রকৃত নাম **নমজামো উইনফ্রেদা জানিউই মাদিকিজেলা**।

বৈবাহিক জীবন
------------

দক্ষিণ আফ্রিকার অবিসংবাদিত নেতা নেলসন ম্যান্ডেলাকে তিনি বিয়ে করেন। মে, ১৯৯৪ সালে দক্ষিণ আফ্রিকার প্রেসিডেন্ট থাকা অবস্থায় ম্যান্ডেলা ও তিনি দুই বছর পূর্ব থেকেই পৃথকভাবে বসবাস করতে থাকেন। অতঃপর ১৯ মার্চ, ১৯৯৬ সালে আদালতের বাইরে অনির্ধারিত জায়গায় তাদের মধ্যেকার চূড়ান্ত বিবাহ-বিচ্ছেদ ঘটে। তিনি পাঁচ মিলিয়ন মার্কিন ডলার ক্ষতিপূরণ দাবী করেছিলেন। যার অর্ধেক ছিল তার দাবীকৃত সাবেক স্বামীর সম্পদ। কিন্তু আদালতে অর্থ সংক্রান্ত শুনানীতে দাবীর সপক্ষে প্রয়োজনীয় কাগজপত্র উপস্থাপনে ব্যর্থ হন।

রাজনীতি
-------

২০০৯ সালের দক্ষিণ আফ্রিকার সাধারণ নির্বাচনে আফ্রিকান ন্যাশনাল কংগ্রেস বা এএনসি'র নির্বাচনী তালিকায় উইনি ম্যান্ডেলা পঞ্চম স্থানে ছিলেন। এএনসি'র সভাপতি ও দক্ষিণ আফ্রিকার বর্তমান রাষ্ট্রপতি জ্যাকব জুমা, দক্ষিণ আফ্রিকার সাবেক রাষ্ট্রপতি কেগালেমা মোতলান্থে, দক্ষিণ আফ্রিকার উপ-রাষ্ট্রপতি বালেকা এমবেতে এবং অর্থমন্ত্রী ট্রেভর ম্যানুয়েলের পরই তার অবস্থান। দি অবজারভার পত্রিকায় এ বিষয়ে একটি নিবন্ধ প্রকাশিত হয়। সেখানে তার অবস্থান শীর্ষস্থানীয় হিসেবে তুলে ধরা হয় এবং দলীয় নেতৃত্ব মনে করছে যে নির্বাচনে তিনি অমূল্য রতন হিসেবে চিহ্নিত। এছাড়াও তিনি দলের তৃণমূল পর্যায়ে বেশ জনপ্রিয় ব্যক্তিত্ব ও গরিব-দুঃখীদের কাছে বেশ পছন্দনীয়।

মার্চ, ২০০৯ সালে স্বাধীন নির্বাচন কমিশন জানায় যে, এএনসি'র মনোনীত প্রার্থী হিসেবে ২০০৯ সালের দক্ষিণ আফ্রিকার সাধারণ নির্বাচনে অংশগ্রহণ করতে পারবেন। কিন্তু তার বিরুদ্ধে প্রতারণা ও জালিয়াতির অভিযোগ ছিল।

বিতর্ক
------

সমাজকল্যাণ ও রাজনীতিতে উইনি ম্যান্ডেলা বিতর্কিত হয়ে আছেন। তারপরও তিনি তার সমর্থকদের কাছে বেশ জনপ্রিয় ব্যক্তিত্ব। সমর্থকেরা তাকে জাতির মাতা নামে অভিহিত করে থাকেন। কিন্তু তার প্রতিপক্ষরা বেশকিছু মানবাধিকার লঙ্ঘনজনিত কারণে তাকে দোষারোপ করেছেন। বিশেষ করে ১৯৮৮ সালে ১৪ বছর বয়সী স্টমপি মোয়েকেতসি নামীয় আফ্রিকান ন্যাশনাল কংগ্রেস কর্মীকে অপহরণ ও খুনের দায়ে অভিযুক্ত হয়ে আসছেন।

তথ্যসূত্র
---------

1. ↑  Daley, Suzanne (20 March 1996). "South African Judge Gives Nelson Mandela a Divorce". The New York Times.
2. ↑  ""Nelson and Winnie Mandela divorce; Winnie fails to win $5 million settlement". Jet. 8 April 1996."। ১৬ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১২।
3. ↑  Winnie set for shock comeback to ANC politics. Guardian. Retrieved 30 May 2011.
4. ↑  "Winnie Mandela 'can run in poll'". BBC News. 23 March 2009. Retrieved 24 March 2009.
5. ↑  "Winnie says evidence against her is 'ludicrous'". BBC News. 4 December 1997. Retrieved 25 August 2009.
**মোগলহাট রেলওয়ে স্টেশন** বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন। এই স্টেশনটি বর্তমানে বন্ধ হয়ে গেছে। এটি ছিল বাংলাদেশ-ভারত সীমান্তের একটি রেল ট্রানজিট পয়েন্ট।

ইতিহাস
------

এই স্টেশনটি ১৯১২ সালে স্থাপিত হয়। উনিশ শতকের শুরুতে লালমনিরহাট রেলওয়ে স্টেশন একটি গুরুত্বপূর্ণ রেলওয়ে কেন্দ্র হিসাবে আত্মপ্রকাশ করে। বেঙ্গল ডুয়ার্স রেলওয়ে মালবাজার পর্যন্ত একটি লাইন তৈরি করে। কোচবিহার রাজ্য রেলওয়ে, গীতলদহ-জয়ন্তী ন্যরো গেজ লাইনটি তৈরি করে। গোলকগঞ্জ-আমিনগাঁও লাইন থেকে, আসামের সাথে একটি সংযোগ স্থাপন করা হয়। ভারতের স্বাধীনতার প্রাক দিনগুলিতে রাধিকাপুর, বিরল, পার্বতীপুর, তিস্তা, গীতলদহ এবং গোলোকগঞ্জ হয়ে যাওয়া একটি মিটারগেজ লাইন বিহারের কাটিহারের সাথে আসামের ফকিরাগ্রামকে সংযুক্ত করেছিল।

১৯৪৭ সালের পর, পাকিস্তান ও ভারত রেল ট্র্যাফিক পুনরায় চালু করার বিষয়ে একটি চুক্তি স্বাক্ষর করলে, ১৯৫৫ সালে মোগলহাট-গীতলদহ রেললাইন চালু হয়।

মোগলহাট-গোলকগঞ্জ (ভারত) রেললাইন ১৯৬৫ সালের পর বন্ধ হয়ে যায়। মোগলহাট-গোলকগঞ্জ সেকশনটি মিটারগেজ রেললাইন ছিলো। মোগলহাট থেকে লাইনটি ভারতের গিতালদহ থেকে বামনহাট হয়ে বাংলাদেশের (পাটেশ্বরী-ভুরুঙ্গামারি-সোনাহাট) হয়ে আবার ভারতে ঢুকে গোলকগঞ্জ পর্যন্ত যায়। পরে পাটেশ্বরী-ভুরুঙ্গামারি-সোনাহাটের বাংলাদেশি অংশ তুলে ফেলা হয়।

এই রেলপথের মাধ্যমে পূর্ব বাংলার উৎপাদিত পাট, চা, তামাক, চামড়া, ধান, চাল ও শালকাঠ ভারতে যেত। ভারত থেকে কয়লা, লুবলেকেটিং ওয়েল, ডিজেলসহ অন্যান্য মালামাল আমদানি করা হতো। এছাড়াও দু’দশের পাসপোর্টধারী যাত্রীদের চলাচলে মোগলহাটে একটি চেকপোস্ট ও অভিবাসন ব্যবস্থা চালু ছিল। প্রতিদিন দুই দেশের শতাধিক পাসপোর্টধারী যাত্রী মোগলহাট হয়ে ও যাতায়াত করতো। সড়ক পথে যোগাযোগ সুবিধা বৃদ্ধি পাওয়ায় ৮০ দশকে ১২ কিলোমিটার লালমনিরহাট-মোগলহাট রেলপথ বন্ধ করে দেওয়া হয়। এই স্টেশন থেকে ১৯৯১ সালে রেল ও ২০০২ সালে অভিবাসন বন্ধ হয়ে যায়।

তথ্যসূত্র
---------

1. 1 2  মন্ডল, আশরাফুজ্জামান (২০০৭)। *লালমনিরহাট জেলার ইতিহাস*। লালমনিরহাট: লালমনিরহাট যাদুঘর। পৃষ্ঠা ১০৬। আইএসবিএন 9843000009649। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. ↑  "রাতের আঁধারে রেলপথের ১০ কিলোমিটার লাইন চুরি"। *www.bangladeshpress.com.bd*। সংগ্রহের তারিখ ২০২০-০১-২৭। [*স্থায়ীভাবে অকার্যকর সংযোগ*]
3. ↑  "অযত্নে নষ্ট হচ্ছে কয়েক কোটি টাকার সম্পদ"। *www.dainikamadershomoy.com*। সংগ্রহের তারিখ ২০২০-০১-২৭।
4. ↑  আর.পি.সাক্সেনা। "Indian Railway History timeline"। ২০১২-০৭-১৪ তারিখে মূল থেকে আর্কাইভ করা। সংগ্রহের তারিখ ২০১২-০২-০১।
5. ↑  "Bengal Dooars Railway"। *Fibis*। সংগ্রহের তারিখ ২০১১-১১-২০।
6. ↑  "Geography - International"। *IRFCA*। সংগ্রহের তারিখ ২০১১-১২-১০।
7. ↑  "No. 3458, Pakistan and india, Agreement regarding resumption of rail traffic. Signed at Karachi on 15 April 1955" (পিডিএফ)। সংগ্রহের তারিখ ২০১২-০১-২৮।
8. ↑  "চুরি গেছে মোগলহাট রেলপথের ১০ কিলোমিটার লাইন"। *banglanews24.com*। ৩ নভেম্বর ২০১৯।